Diari Oficial de la Generalitat Valenciana


Sumari del DOGV 6618, del 28-09-2011 (2011/9811)

Notificació del laude emés per la Junta Arbitral de Transports d'Alacant. Expedient número 004/11-A.
----------------------------------------------------------------------------------------------------

### Dades del document

Número de DOGV
:   6618

Data del DOGV
:   28-09-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/9811


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 004/11-A. [2011/9811]  
Manuel Sánchez Gallego, president de la Junta Arbitral de Transports d'Alacant, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber al representant legal de Trans Maza Moreno, SL, que s'ha dictat laude en l'expedient esmentat i atés que no ha sigut possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que s'indica a continuació:  
«Tribunal. President: Manuel Sánchez Gallego. Vocals: Francisco Ortiz Gutiérrez, Miguel García Navarro. Secretària vocal: Carolina Casal Asensio Parts. Reclamant: Transportes Pastor, SL, representada per Manuel Pastor Bastán Reclamat: Trans Maza Moreno, SL, que no compareix a l'acte de vista.  
A Alacant, el 28 de juliol de 2011 i a les 9.45 hores es constituïx la Junta Arbitral de Transports pels membres esmentats al marge i amb l'assistència de les parts per a resoldre els expedients 004/11-A, i es realitza la vista oral respecte de la reclamació següent: Impagament de transport. Incompareixença del demandat.   
  
Iniciada la vista oral pel president es comprova la identitat de la part compareixent i la qualitat amb què intervé i es verifica que Manuel Pastor Bastán, amb DNI número 26822111Z, actua en qualitat d'administrador únic, en nom i representació de Transportes Pastor, SL, segons l'escriptura de poder atorgada a favor seu el 7 de novembre de 1997 a Alcoi davant del notari Pedro Horcajada Fernández-Quero amb núm. 1743 de protocol, la qual és admesa per la Junta i incorporada a l'expedient.  
A la part reclamada li va ser notificada la demanda i la citació a la vista per al dia 28.07.2011 per mitjà d'un escrit rebut el 5.07.2011, segons queda acreditat amb l'avís de recepció expedit pel Servici de Correus i que consta en l'expedient.  
Concedida la paraula a la reclamant basa la seua reclamació en els antecedents de fet següents:  
1. Es ratifica en tots els motius de la seua demanda i manifesta que com a conseqüència de les relacions comercials que hi ha entre les parts, la reclamada va realitzar, per compte de la reclamant, dos transports, un el realitzat des de Rion de Flandes (França), amb destí Madrid, i l'altre realitzat des de Grands Moulins de París fins a Barcelona, ambdós amb el respectiu document CMR, a més dels respectius albarans de lliurament de les distintes mercaderies.   
En ambdós transports es van generar les factures 100885, amb un import de 638 euros, i la factura 101725, amb un import de 1.003 euros, que van ser presentades al cobrament, sense que hagen sigut abonades fins a la data a pesar d'haver realitzat diverses gestions de cobrament tant telefòniques com per mitjà de fax.   
Finalment, sol·licita que davant de l'impagament dels transports realitzats, amb la conformitat dels destinataris de les mercaderies, es reconega el seu dret, i com a conseqüència d'això es dicte laude estimatori de les seues pretensions i es condemne la reclamada al pagament de la quantitat de 1.641 euros més els interessos legals corresponents.  
Sense més qüestions que s'hagen de tractar es dóna per conclosa la vista.  
S'apliquen els següents fonaments jurídics:  
1. La competència territorial de la Junta, de la qual res s'al·lega la determinen els articles 6 i 7.2 del Reglament de la LOTT (RD 1211/90). En el present cas, ambdós transports tenen expressament establida en els respectius documents CMR, el sotmetiment exprés a la Junta Arbitral d'Alacant.  
2. La submissió, no estant expressament pactada, i ja que la quantia és inferior al que determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que li dóna l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: "es presumirà que hi ha l'esmentat acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o s'hauria d'haver iniciat la realització del servici o activitat contractat". En el present cas, a més que la quantia reclamada no excedix de tal quantitat, la submissió com s'ha expressat en l'apartat anterior, està expressament atribuïda a la Junta Arbitral d'Alacant.  
  
3. Juntament amb la normativa invocada, cal aplicar la referida al transport internacional. La demanda, que arreplega la quantitat global del deute, conté els CMR referents als distints transport de caràcter internacional realitzats. El Conveni de 19 de maig de 1956 a què es va adherir Espanya per Instrument del 12 de setembre de 1973 (Ministeri d'Afers Estrangers, BOE de 7 de maig de 1974 núm. 109). Contracte de Transport Internacional de mercaderies per carretera (CMR), modificat pel Protocol de 5.07.1978 a què es va adherir Espanya per Instrument de 23.09.1982 (Direcció de l'Estat) publicat en el BOE de 18.12.1982 núm. 203, establix per a qüestions de competència el que recull l'article 31.1 a). No obstant això i atés que el CMR no constituïx una regulació completa i sistemàtica dels transports de mercaderies per carretera, les seues llacunes han de completar-se acudint a les normes materials internes dels estats, per la qual cosa supletòriament seran aplicables el Codi de Comerç, LOTT i el seu Reglament i la resta de normes d'aplicació general.  
4. És determinant la circumstància que ambdós parts litigants són empreses nacionals i amb residència mercantil a Espanya, havent-hi per tant perfeccionat el contracte de transports sota la legislació nacional que invoquem. No hi ha motiu fonamentat en dret que mantinga que l'actuació de les juntes arbitrals de transports hagen de circumscriure's només a les controvèrsies nascudes com a conseqüència del transport de caràcter intern. En este sentit no cal més que considerar d'aplicació el que establix l'article 33 del CMR que diu "El contracte de transport pot contindre una clàusula atribuint competència a un tribunal arbitral a condició que esta clàusula preveja que el tribunal arbitral esmentat aplicarà el present conveni". Abundant en esta línia, l'article 31 del CMR expressa que el demandant podrà triar la jurisdicció de qualsevol de les parts designada de comú acord. En el present cas, la Junta Arbitral d'Alacant. Atés que per tot el que s'ha exposat pot ser determinada la competència territorial i la submissió a l'arbitratge amb les disposicions legislatives que assenyala l'ordenament espanyol, la Junta Arbitral d'Alacant és competent per a resoldre esta controvèrsia.  
  
5. De les manifestacions realitzades en la vista i de la documentació que es va aportar amb la reclamació, es constata fefaentment l'existència d'un contracte de transports de col·laboració entre la demandant i la demandada.  
Que com a conseqüència d'este contracte, la part reclamant va realitzar els transports especificats en el cos d'este laude, per un import total de 1.641 euros, quantitat que consta que no ha sigut abonada, la qual cosa determina el dret al seu cobrament per part de la reclamant, és a dir, Transportes Pastor, SL.   
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Transportes Pastor, SL, contra Trans Maza Moreno, SL, ja que s'ha acreditat la realització del transport l'import del qual es demana d'acord amb el que s'ha contractat per la qual cosa s'ha d'abonar el seu import.  
Per tot això Trans Maza Moreno, SL, ha d'abonar a Transportes Pastor, SL, la quantitat de mil sis-cents quaranta-un euros (1.641 euros), més els interessos meritats des de la data de la presentació de la demanda (15.03.2011) fins a l'execució del present laude, moment en què es procedirà al càlcul d'estos.   
Transcorreguts vint dies des de la notificació d'este laude a les parts, se'n podrà instar l'execució forçosa, davant del Jutjat de Primera Instància d'Alacant, d'acord amb el que establixen els articles 44 i 45 de la Llei d'Arbitratge i 548 de la Llei 1/2000, de 7 de gener, d'Enjudiciament Civil.  
Contra este laude es pot interposar l'acció d'anul·lació davant del Tribunal Superior de Justícia de la Comunitat Valenciana en el termini dels dos mesos següents a la notificació, d'acord amb el que establixen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents de la notificació del laude es podrà sol·licitar a esta Junta Arbitral la seua correcció, aclariment, complement o rectificació, d'acord amb l'article 39 de l'esmentada Llei d'Arbitratge.»  
Els terminis de recursos continguts en el laude transcrit seran computables a partir de l'endemà a la publicació del present edicte en el Diari Oficial de la Comunitat Valenciana.  
  
Alacant, 20 de setembre de 2011.- El president de la Junta Arbitral de Transports d'Alacant: Manuel Sánchez Gallego.